СЕПТЕМВРИ
Днес заимовският звънец бие за първи път за 157 осмокласници, изпълнени с трепетни очаквания, с огромни очи, излъчващи любопитство, неувереност и топлина. 
Те са посрещнати от новите си класни ръководители и приветствани от Директора на професионалната гимназия – инж. Катя Адърска – Даскова.
Обръщението ѝ към ученици, учители и гости  вдъхва спокойствие, воля за успех, увереност в собствените сили и заимовска гордост.
Гости на тържеството са кметът на община Сопот, г-н Деян Дойнов и г-жа Иванка Виришапкова, експерт “Образование” към община Сопот.
Отец Марко освети празника и се обърна с благослов и напътствия към младежите.

Училищният живот е богат, когато е изпълнен, както  с планираните и добре познати дейности по учебна програма, така и с обогатяващи допълнителни събития след часовете, чрез които се опознаваме още по-добре и постигаме общата си цел - да учим и да творим заедно. За поредна година ученици и учители от нашето училище се включват  в отбелязването на "Европейски ден на спорта в училище" - 24 септември. Със съдействието на координиращата организация  BG Бъди активен този  учебен петък не е  обичаен, нито монотонен или предвидим. 
На 24 септември 2021 г. се проведоха състезания, Флашмоб, сформиране и първи активности на училищния Екоотряд за чиста среда, подобряване на дворни пространства, ретроигри и спортно-състезателни занимания.
Да спортуваме заедно! - целта е да се включат колкото се може повече ученици и учители в различни категории.
От месец септември стартира иновативен предмет „Приложна  математика“ – II част. Той е част от проекта по  национална програма „Ученически олимпиади и състезания“ с ръководители Константин Колев и Светлана Георгиева

През м. септември Стилян Тодоров и група ученици от училището ни участваха в  младежки обмен в Гърция.  Темата на срещата е „Опазване на околната среда“ 



ОКТОМВРИ
Октомври е месецът, в който учебният процес се усеща с цялата си сила и отговорност. По всички предмети се провеждат входни равнища. Стартират голяма част и от дейностите по различни програми и проекти.
През този месец наши ученици с ръководител  Стилян Тодоров участваха в младежки обмен в Нови Сад (Сърбия). Темата беше „Подкрепа към малцинствата“. 
Мария Богданова участва в Онлайн-обучения на издателство „Хюбер“ – Германия, насочени към онлайн-обучението на учениците.
Светлана Жутева взе участие в обучителните курсове „Mediation in ELT“ и “ Beat the imposter syndrome in your classroom“. 

Учениците от 8.б и 9.б клас с класни ръководители Пламена Ненкова и Магдалина Андонова отбелязаха седмицата на “Достъп до добрата храна 2021”. С творчество, ентусиазъм и призив да се храним с качествена храна участваха в конкурс за снимка #zelenkarton! 



НОЕМВРИ
С наближаването на студените дни и повишаване на заболеваемостта от Ковид  се засилиха и притесненията, че учебният процес отново ще премине в ОРЕС. 
Въпреки това учители и ученици продължават активно да участват както в учебния процес, така и в извънкласни дейности.
На 18-ти и 19-ти ноември, като част от инициативите в Световната седмица по предприемачество, бе организиран Иновационен лагер 2021 - Tomorrow’s Business Starts Today. Събитието е инициирано от клуб „Успешните хора“ при Математическа Гимназия „Баба Тонка“,  гр. Русе и е подкрепено от Русенски университет и много други спонсори. В иновационния лагер се състезаваха 16 отбора от цялата страна. 
Отборът на ПГ „Ген. Вл. Заимов“ бе представен от  ученичките от 10.е клас – Емили Лилова, Антония Халачева, Ралица Гавазова и Синем Каратабан, подкрепени от техните учители Петя Тодорова и Магдалина Андонова. Момичетата се представиха на ниво и спечелиха Първото място. Една от специалните награди на журито на 1 FOR FIT – полудневен курс по GROWTH HACKING - отново бе за екипа на The girls take over.[image: ❤️][image: ❤️][image: ❤️]

За съжаление от 29.11.2021 год. учениците от всички паралелки трябва да продължат обучението от разстояние в електронна среда до второ нареждане.

ДЕКЕМВРИ
Ситуацията по отношение на пандемията е доста динамична. 
За всички нас здравето и безопасността на учениците  са на първо място.
От 06.12.2021г. (понеделник) бе възстановен присъственият образователен процес в ПГ „Ген. Владимир Заимов“ за паралелките с изразено съгласие за провеждане на тестване на учениците от 50% от учениците/ родителите. 
• Присъственото обучение е само за тези ученици от горепосочените паралелки с изразено съгласие и за тези с валиден документ за ваксинация, преболедуване или наличие на антитела.
• Останалите ученици трябва да продължат да се обучават от разстояние в електронна среда (ОРЕС) в платформата GOOGLE CLASSROOM..
Тестването с бърз неинвазивен антигенен тест за доказване на COVID-19 се извършва веднъж седмично, в първия присъствен ден за учениците. 

Животът в училище отново преминава в друг ритъм, наложен от пандемията. 
Не само учебният процес, но и празниците са подчинени на мерките за безопасност.
На 8-ми декември, рождената дата на нашия патрон ген. Владимир Стоянов Заимов, честваме патронен празник. За съжаление и тази година честването е  онлайн.
 
През този месец се организира и проведе  училищен кръг на олимпиада по БЕЛ. 
12 ученици  са класирани  за областен кръг.

От този месец вече официално сме “Училище в облака”. Получихме удостоверение и имаме специален домейн. Дигитализацията на училището  е възможна благодарение на  активното търсене и участие на инж. Красимир Проданов - напуснал ни завинаги преди няколко месеца.
Въпреки многото класни, контролни и изпитвания, усещането за наближаващите Коледни празници е навсякъде. 
КОЛЕДА!
Три прекрасни екипа творят всеотдайно и успяват да ни изненадат и зарадват с невероятни идеи и изпълнени проекти.
С много ентусиазъм, вдъхновение и любов ученици и учители, психолози, библиотекар направиха десетки дървени изделия с декупаж за Коледна украса, картички, вкусни и апетитни сладкиши. 
С благотворителния коледен базар се осигуриха средства за подкрепа на абитуриенти със затруднения в семействата им. 
От събраната сума на по-късен етап са поръчани, доставени и монтирани лепящи стикери върху северните прозорци на четвъртия етаж на учебния корпус. Целта е птиците да не се удрят несъзнателно в тях и да не губят живота си.
И двете каузи са оценени и включени в 33-те доброволчески кампании, номинирани за годишната награда на НАРД и фондация “Лале”.

На  27 декември 2021 г. представители на Клуб "Млади възрожденци" при ПГ "Ген. Вл. Заимов" участваха в поклонението панихида в памет на загиналите офицери, сержанти и войници при нападението на българската база в Кербала през 2003 г. Поднесоха цветя и се поклониха пред подвига и  саможертвата на съвременните български герои.
Месецът завърши с началото на коледната ваканция.

ЯНУАРИ
Поздравихме се с Новата 2022 година  и си пожелахме да е честита и успешна!
Надеждата  и вярата отново стоплят сърцата на хората.  И ние с надежда очакваме да се върнем към нормалността, както в живота, така и в училище.
Проведен бе общинският кръг на националната олимпиадата по ИТ. Имаме класирани 2 проекта с ръководител К. Колев и С. Георгиева.

ФЕВРУАРИ

През месец февруари Златка Димитрова, ученичка в 11.д кл., специалност Приложен програмист, взе участие в конкурса в Пловдив, обявен от Британското посолство в България. Там тя се представи много убедително  и се класира сред първите четирима. Призьорите имаха възможност да посетят Британското посолство и да се срещнат с английския посланик у нас.
Организирано бе и Петото издание на Националния конкурс „Търси се SuperSTEM“– България 2021. Конкурсът  има за цел  да подпомага използването на модерни практики в областта на образованието, както и в областта на науките STEM в училище. Поради усложнената обстановка в страната и целия свят, събитието бе проведено онлайн.
Публикациите на инж. Колев („Изграждане на съвременно управление за робот РОБКО 01 и периферията му“ и „Онлайн видео уроци по време на пандемия“) са оценени високо и са одобрени за публикация на национално ниво, класирани в категория  „Super Stem Europe Инжинеринг“.

През този месец С. Дъбенска и Е. Василева с ученици от 8.б, 11.д и 11.б клас взеха участие в национален конкурс „Защо искам да се върна присъствено в училище“. 

По повод 149-та годишнина от гибелта на Апостола на свободата Гинка Стойчева и Елица Василева организираха рецитал и викторина за Васил Левски. Състезателният характер доведе до много емоции сред учениците. 
Клуб "Млади възрожденци" създаде филма "Поклон пред теб, Апостоле!", излъчен за първи път в навечерието на честванията на гибелта на великия син на България. Филмът е представен на  8 юни 2022 г. на Националния конкурс "Народните будители и аз" под патронажа на Президента на Република България Румен Радев и отличен с първа награда.
В края на месеца Александър Митов и Десислава Цочева от 10.д клас участваха в областен кръг на олимпиадата по философия. 

МАРТ

Първи март – отбелязахме Баба Марта и  по древен български обичай и тази година се закичихме с мартенички, символ на здравето и берекета, за да покажем, че сме готови да посрещнем пролетта и да помогнем за разцъфването на всичко най-хубаво в нея.
В библиотеката на ПГ „Ген. Владимир Заимов“  наши творци изработиха с любов и старание мартенички, които да бъдат предложени на училищния благотворителен  базар. 

В навечерието на 3 март в училище бе открита изложба на българските бойни знамена.
По повод годишнина от Руско-турската освободителна война Иглика Порязова с учениците от 8.д клас и със съдействието на Христо Дановски създадоха филмов продукт на тема „Малко известни факти за Руско-турската освободителна война“.
Отбелязахме и „Денят на розовата фланелка“ - Международен ден против тормоза в училище.
През този месец се проведе втората национална ученическа конференция на тема "Лидерството днес". Тя се организира от Висшето училище по застраховане и финанси (ВУЗФ). Основна цел на конференцията е да предостави трибуна на учениците от 11 и 12 клас от всички училища в страната да изложат своята позиция и идеи за лидерството и лидерите в съвременния свят.  Антония Георгиева от 12.в клас, с ръководител г-жа Петя Тодорова, участва и спечели второто място в конкурса. 

На  17 март в МГ „Ак. Кирил Попов“, гр. Пловдив се проведе областният кръг на Националната олимпиада по информационни технологии. От ПГ "Ген. Владимир Заимов" бяха представени два проекта от учениците от 12 клас: „ Измерване на дистанция с TIME-OF-FLIGHT СЕНЗОР“ с автори Явор Иванов и Поля Андонова от 12.а клас, „Нов живот за робота Робко“ с автори  Мирослав Николов от 12.а и Ралица Драганова от 12.д клас с ръководители г-жа Светла Георгиева и г-н Константин Колев. Те чудесно защитиха разработките си, като обясниха и демонстрираха принципа на работа на реализираните макети. 
 И тази година за пореден път имахме участие в конкурса „Бог е любов“. Нели Николова завоюва второ място.
На  25 март бе проведен ден на самоуправлението в училището. Учители и ученици разменят позициите си за един ден. Много ученици влизат в ролята на Директор, Зам. Директори, учители, служители и библиотекар.
Същият ден учениците от 8.б и 8.е клас с класните си ръководители Пламена Ненкова, Елица Василева и придружаващ учител Стайко Илинов взеха участие в Дефиле  „Чудомировите герои”, част от програмата на Чудомировите празници  2022. На площада в родното място на Чудомир, село Турия, оживяха неговите герои, пресъздадени от ученици от Мъглиж, Павел баня и Сопот. Учениците ни имаха възможност да разгледат родната къща на Чудомир и да се запознаят с неговото творчество. Успяха да се разходят до запазения римски мост, свързващ и до днес двете части на селото.
Във връзка с деня на ученическото самоуправление на 24 март се проведе кулинарно шоу. Състезателите получиха награди, а зрителите имаха възможност за активна дегустация. Отговорилите вярно на въпросите от проведената викторина получиха бонус - сладкарски изделия, изготвени от техните съученици.
През този месец, в Деня на таланта и спорта, проведохме 9-то издание на танцовия формат „Да танцуваме заедно“. Поради ковид-мерките се наложи  промяна в регламента – отборите се състезаваха по класове в два тура:  „Народни обичаи“ и „Волна програма“. Въпреки ограниченото време за подготовка, битката беше оспорвана. Състезанието премина при изключителен интерес. Със златни медали се окичиха 10.е клас  с класен ръководител Т. Иванова и 9.г клас с кл. ръководител Ал. Демирева, второто място грабнаха 10.а клас с класен ръководите Хр. Янева и ментор С. Караколева, а третото – 8.е клас, с класен ръководител Елица Василева.
В деня на Таланта и спорта се проведоха турнири по волейбол, футбол, тенис на маса и шахмат. Участниците бяха наградени с грамоти.
Още един успех на заимовци – второто място за Преслава Канарова  в националния конкурс “Ще обичам аз от сърце таз земя и тоз народ”. В презентацията си ученичката представи плеяда карловски възрожденци.


АПРИЛ

Започва европейската практика на 20 заимовци в Германия.
Учениците са от 10 и 11-ти класове на специалностите Мехатроника, Приложно програмиране и Системно програмиране.
Ръководители са г-жа Мария Богданова и инж. Татяна Иванова.

През месец април 2021 г. в ПГ „Ген. Владимир Заимов” бе оборудван специализиран кабинет по теория и практика за професиите „Мехатроника” и „Техник на прецизна техника”. Средствата за кабинета са осигурени по Проект „Подкрепа за дуалната система на обучение“. Оборудването включва преносими компютри, кабелен и безжичен интернет, голям екран за визуализиране на учебния материал, автоматизирана система за обучение „Automate-200” с лабораторен компресор. Основното предназначение на обучителната система е да се осигури възможност на учениците да симулират проблеми в областта на пневматиката, електричните и електронните измервания и да намират възможните решения. Със средства по проекта са закупени и интерактивни помагала за работа в електронна среда, а също и учебници с разработени теми и упражнения по хидравлика, пневматика, електрически и електронни измервания за всички ученици. С провеждането на учебни часове в този кабинет ще се повиши съответствието на професионалното образование и обучение в реалната работна среда и ще се създаде възможност за повишаване на качеството на подготовка на бъдещите специалисти.
ПГ „Ген. Владимир Заимов” участва в Проект BG05M2OP001-2.014-0001 „Подкрепа за дуалната система на обучение“ със 155 ученици от 7 паралелки (8-10 клас). Учениците се обучават в пет професии – Мехатроника, Техник на прецизна техника, Организатор интернет приложение, Хлебар-сладкар и Готвач. Основни партньори на ПГ „Ген. Владмир Заимов” по проекта са: „Вазовски машиностроителни заводи” ЕАД, СКФ „Беарингс България” ЕАД, „Изкупи ме” ЕООД, „Дерби – 97П” ЕООД, „Алмонд 2018” ЕООД, „ХОУП – 07” ЕООД. За всички ученици са закупени работни облекла за провеждане на часовете по учебна и производствена практика.

На 14 април инж. Константин Колев, заедно с учениците Поля, Миро и Явор от 12 клас, представиха своите проекти на фестивала на младежкото научно-техническо творчество в гр. Горна Оряховица. Продължава традицията, поставена от инж. Красимир Проданов (Светла му памет).  И днес ПГ “Ген. Вл. Заимов”, Сопот заема достойно място в най-престижния форум за научно-техническо творчество на училищата и университетите.

Огромен интерес и много вълнения предизвика финалът на Първия национален ученически конкурс „Млади изследователи“. Участието в конкурса стартира още през декември месец и в него се включиха 22 отбора от страната и чужбина с над 100 участници – ученици, учители и ментори от УХТ, направление „Туризъм, хотелиерство и ресторантьорство“. Първото място бе отредено на тема „Социалните мрежи – средство за общуване и реклама“, изготвена от Десислава Маринова от 12.б клас в ПГ “Генерал Владимир Заимов“, с ръководител г-жа Магдалина Андонова. Деси вече е и студент в университета, благодарение на извоюваното първо място.
И четирите ни отбора -  на Неделин, Дора, Ебру и Оя, се представиха достойно и си издействаха висока оценка. Ръководител на два от отборите ни и водач на групата в Пловдив бе г-жа Пламена Петрова-Ненкова.

От 15 до 17 април 2022 г. Дарина Бонева и отбор от ученици от 9.д клас участваха в  шестото издание на националното състезание по чужди езици, речеви и комуникативни умения „Аз мога - тук и сега”, 7-12 клас в  гр. Девин. За първи път заимовски отбор участва в езиково състезание, в което тази година се включиха 520 ученици от цяла България. Госпожа Бонева е отличена с приза „Най-добър учител“, а ученикът Сотириос Лукерис е класиран на  16-то място от всички участници.
На 15-16 април 2022г.  Станислав Иванов от 10.д и Петко Йонков от 10.а клас с ръководители С. Георгиева и  Р. Куртева взеха участие в Националното състезание по програмиране на C# проведено от СУ „Христо Груев Данов“ и ПУ „Паисий Хилендарски“, град Пловдив.
Не закъсняха и отличията в спорта. Мирослав Илинов от 10.б клас спечели златния медал в състезанието по бразилско жиу-жицу, - #AJPTour Sofia. Над 300 участници от 19 държави излязоха на татамитата, но Миро грабна златото. До него беше и неговият треньор и учител Стилиан Тодоров (възпитаник на училището ни и учител по английски език при нас).
Заимовци са на ниво във всичко.

Занятия по огнева подготовка с учениците.  
 Учениците от ПГ „Ген. Владимир Заимов”, членове на училищната група от клуб “Приятели на армията”, с ръководител Пламена Ненкова взеха активно участие в занятията по огнева подготовка на УЦ “Анево”.  Момчетата от клуба преминаха през специално създадените учебни центрове по  военно-медицинска подготовка, материална част на стрелковото оръжие, военна топография и стрелба с пистолет, автомат и картечница. Най-очакваната част от занятието беше стрелбата.
Благодарим на 61 СМБ за съвместното занятие и отделеното време.

Във връзка с 22 април, световния ,,Ден на Земята'', Природонаучният музей в град Пловдив организира Младежки фестивал на изкуствата “Млада синя земя”. В категория изобразително изкуство на тема „Животът и мирът на Земята“ Надежда Гавраилова от 9.б клас е удостоена с второто място за участници над 10 години. Надежда и Виктория участваха с рисунки. Техен учител по биология и вдъхновител за участието им е г-жа Христина Кулинска, възпитаник на училището ни.
Голяма гордост донесе  и участието ни в националното състезание “Най-добър млад хлебар-сладкар”, в което участваха 26 ученици от 26 училища. Валентина Костадинова от 11.в кл.,  под ръководството на г-жа Личева, прояви много сръчност, организираност, оригиналност на рецептите, знания и отговорност в поведението си и се класира на шесто място (ТОП 6) и остави зад себе си участниците на 20 отбора.

МАЙ

Пореден проект на ПГ “Ген. Вл. Заимов” с изключително интересни и успешни училища-партньори.
Националната програма „Иновации в действие“ дава възможност за мобилност, за посещение на място, за демонстрации и за наблюдение на иновациите в избрано училище-партньор. През трите дни, в които бяхме в гр. Плевен, в ПГТ “Алеко Константинов” с директор Малинка Маринова, споделяхме и преживявахме промяната, която да бъде решаваща за  нашето училище. Екипът ни бе съставен от иновативните учители Мария Стоянова, Тоня Белезирева, Мария Богданова, Константин Колев и учениците Георги Селаков, Вяра Даскова, Лъчезар Ангелов от 11.б кл.
Екип от ученици  от 8. до 12.клас, обединени от идеята за творчество и участие в конкурса, подготви късометражния филм със заглавие “Доброто в нас”.  Престижно жури оцени високо и класира филма ни. Ръководители са Дани Русенова и Христо Дановски.

"Практични финанси” е състезание по финансова грамотност, с фокус върху управлението на личните финанси като неразривна част от компетентността „инициативност и предприемчивост“, което има за цел да мобилизира личния потенциал на участниците в гимназиален етап на обучение. Състезанието е възможност за младежите да формират предприемаческите си нагласи, както и да получат мотивация да бъдат изобретателни и да поемат рискове. 
В двата кръга на състезанието ученици от цялата страна се конкурират при решаването на комплексен тест и предлагането на решение на казус в областта на управлението на личните финанси.
Второто място е за отбора, в който активна роля има и нашето момиче Ралица Гавазова от 10.е кл., с ръководител г-жа Петя Тодорова, учител по икономика.

За шеста поредна година на 11 май Регионалният синдикален съюз и синдикат  „Образование” към КТ “ Подкрепа”, гр. Карлово организират празник под надслов 
“С благодарност към учителя”. За  пореден път се връчва и наградата “ Надежда за утре” на трима умни, знаещи и граждански активни зрелостници, доказали своите лидерски качества. За 2022 година носител на приза е  Мирослав Николов, ученик в 12.а клас (професия “Системен програмист”)
На 12 май в конферентната зала се проведе и урок по родолюбие с писателя краевед  Петър Ненков.
15 май - ВИПУСК 2022. Един от по-специалните дни в училище. Изпращането на дванадесетокласниците, прощаването с училището, учителите, раздялата със съучениците. Един от най-емоционалните моменти в целия етап на обучение.
Директорът на ПГ „Ген. Вл. Заимов“ се обърна с емоционално послание към зрелостниците:
„Бъдете щастливи, всеки по своему! Обичайте живота и смело мечтайте! Радвайте се на безброй успехи! Не забравяйте, че сте заимовци, завинаги!“

На 18.05.2022 (сряда) е Първият зрелостен изпит - български език и литература. Това е първият випуск, който е се явява по новия формат на ДЗИ и това поражда допълнителни страхове и притеснения, както сред учениците, така и сред учителите. Затова пожелаваме успех и стискаме палци за успешното им представяне.
"Ден на здравето и спорта" бе проведен на 19 май в ПГ "Генерал Владимир Заимов". Голям брой ученици се включиха в организираните спортни състезания по футбол, волейбол, дърпане на въже и индивидуална надпревара за най-голям брой лицеви опори. Изключителен  интерес предизвика приключенската игра „Открий заимовското съкровище", в която участниците се съревноваваха освен в бързина при изпълнение на задачите, така и в проява на съобразителност и сръчност.
По традиция през месец май избираме ученик и учител на годината. За Учител на годината за учебната 2021/2022 година  на педагогически съвет в ПГ  “Ген. Вл. Заимов” е избран инж. Константин Колев, учител по компютърни науки, иновативен учител, национален първенец в преподаването на STEM предмети. 
Инж. Колев е възпитаник на нашето училище и млад учител в него. Изключителна гордост за нас са успехите му и възможността да получи и почетния знак на община Сопот, връчен от кмета г-н Деян Дойнов. Поздравления за колегата Колев, за успехите и за уважението, което спечели с труда си и отговорността в ежедневната си работа.  Много още отличия и награди да радват сърцето му.
За Ученик на годината сред 120 абитуриенти, с голямо единодушие на Педагогическия съвет  беше избрана Поля Андонова от 12.а клас (системен програмист). Поля няма нито едно отсъствие и нито една оценка различна от отличен 6 за всичките 5 години на обучение. Тя участва в олимпиади и състезания по професията, водеща на тв предавания и училищни тържества, подкрепя съучениците и учителите си. Гордост за училището ни е Поля. Пожелаваме ѝ много успехи в бъдещите ѝ планове и много сбъднати мечти.
Класен ръководител на инж. Колев (преди 10 години) и на Поля днес е г-жа Гинка Стойчева-Проданова
21 май и  Нашите абитуриенти от Випуск 2022. Празник за очите и душите! Празник за училището! Празник за града!
Изключително интелигентни, възпитани и искрени в празничната си нощ. Респект и обич към тях и  благодарност за достойното заимовско присъствие.
Прекрасни  и изключителни личности. Щастливи са и ние с тях, защото са наши деца от 5 години и завинаги!

 На 26 май  учениците ни  представиха своята строева подготовка, като част от проекта „За честта и славата на българската армия“ по Национална програма на Министерството на отбраната и Министерството на образованието „Изучаване и съхраняване традициите и историята на Българската армия“. Изградени бяха представителни блокове от 8, 9 и 10 клас.
По инициатива на Клуб "Млади възрожденци" се проведе викторина между деветите класове, посветена на живота на българските офицери, сержанти и войници от Стремската долина, подготвена от Т. Александрова и М. Димитрова.

Командирът на 61 Стрямска механизирана бригада бригаден генерал Деян Дешков и кметът на община Сопот г-н Деян Дойнов отправиха вълнуващи послания към заимовци и съвместно с учители и ученици, възпитаниците на клуб „Млади възрожденци“ тържествено отбелязаха Деня на храбростта. 
Национална програма на Министерството на отбраната и Министерството на образованието „Изучаване и съхраняване традициите и историята на Българската армия“, осъществена от учениците от ПГ „Ген. Владимир Заимов“, с координацията на 
г-жа Теодора Александрова.
Отличилите се младежи от клуб „Приятели на армията“ и клуб „Млади възрожденци“ бяха наградени от бригаден генерал Деян Дешков, след което учениците преминаха в тържествен марш пред него.

На 28 май  за поредна година отбелязахме Деня на здравето и спорта. 
Училището ни отново беше част от Празника на розата в гр. Карлово. По покана на Директора на Исторически Музей, Карлово, възпитаничката на училището ни г-жа Мария Деянова, 6 момичета от 8.б клас с професия  „Организатор на туристическа агентска дейност“, с класен ръководител г-жа Пламена Ненкова, взеха участие в представянето пред туристите на дегустация на продукти от маслодайна роза - ликьор, сладко и чай по автентична рецепта. Гости от страната и чужбина се наслаждаваха на празника, продуктите и се спираха за снимка с нашите слънчеви момичета.
И  на финала - България има европейски шампион!  Сопот има европейски шампион!
“ПГ "Ген. Владимир Заимов", гр. Сопот има европейски шампион!
Иван Петков Димов от Сопот е европейски шампион по вдигане на тежести в категория до 61 кг, като от двете движения събра 286 кг на европейското първенство в Тирана, Албания.

ЮНИ
Във връзка с изпълнение на НП „Иновации в действие“ от 31.05 до 02.06. 2022г. екип от учители и ученици на ПГ по туризъм „Алеко Константинов“ беше гост на ПГ „Ген. Владимир Заимов“, Сопот. В срещата участваха и партньорите от ПГ „Петко Рачов Славейков“, град Якоруда и ПГ по туризъм „Д-р Васил Берон“, град Велико Търново.

На 4.06.2022 Мария Богданова изнесе открит урок „Туристическа анимация на чужд език“ като част от инициатива на Общността на Виталис Училищата в България със съдействието на Компания „Виталис“ (Лайпциг, Германия) пред гости от компания
„ Виталис“. 
В началото  на м. юни, започна провеждането на традиционния футболен отбор по класове, под ръководството на Кр. Недков. Битките бяха оспорвани и в крайна сметка, победители станаха 11.г клас, с класен ръководител г-жа Петя Томанова.
На 14.06.2022г. се проведе  Национално външно оценяване по български език и литература.
Двама  от нашите десетокласници, Десислава Цочева и Петър Николов са ученици, с които би се гордял всеки учител и всяко училище.  Те са най-добре представилите се на НВО след 10-ти клас ученици.

15 юни - Дипломиране на ВИПУСК -2022. Това е първият випуск , който завършва по новия закон за предучилищното и училищното образование, влязъл в сила през учебната 2016/2017 учебна година Много тревоги и въпросителни съпровождаха дните до дипломирането. Випуск 2022 завърши с 5 медалисти - Поля, Миро, Христина, Зорница и Ралица.
Учениците от Клуб “Млад възрожденец”” при ПГ “Ген. Вл. Заимов” взеха участие в конкурса “Народните будители и аз”   и спечелиха Първа награда с рецитала посветен на Левски. Техен ръководител е г-жа Теодора Александрова.

Една инициатива на ученическия съвет „Кучето ми изяде раницата“ стана повод за веселие и смях в края на учебната година.
На 28 юни  отбелязахме и Международния ден на олимпизма.  Георги Генов запозна учениците с история и факти от олимпийското движение.. 
29    юни – Ден на професиите“.                                                                                                               Празникът започна с Поетично утро в Радиното училище.
На площад „Иван Вазов“ в Сопот по атрактивен начин бяха представени всички професии, по които се обучават учениците в нашето училище.
„Вазов и любовта към България” е част от празничната програма на ПГ “ Ген. Владимир Заимов”. Сценаристи и организатори бяха Светлана Дъбенска и Христина Дамянова.
Най-скъпият на сърцата ни подарък, акцентът на празника е STEM центърът, който много искахме да имаме и изградихме с много любов и надежда за бъдещи прекрасни проекти.
Центърът за природни науки, изследвания и иновации “ДОКОСВАМ БЪДЕЩЕТО”, е финансиран по Националната програма и са подготвени пет нови зали, обзаведени и оборудвани за иновативни часове и проекти с партньори от местни фирми, образователни институции от страната и света. Една от залите ще носи името на инж. Красимир Проданов, един от идейните вдъхновители на проекта за STEM центъра.
На 05.07.2022 г. в ПГ „ Ген. Вл. Заимов“, гр. Сопот се проведе заключителна конференция по проект  „Разширяване на професионалния ми опит чрез европейска практика“, по който 30 ученици  от гимназията от специалности „Системно програмиране“, „Приложно програмиране“, „Организация на туризма и свободното време“ и „Мехатроника“ проведоха двуседмична практика на реални работни места в Шкойдиц, Германия (03.04-17.04.2022 год.) и в Пуерто де ла Крус, остров Тенерифе, Испания ( 16.06 до 01.07.2022 год.). За поредна година проектът по програма Еразъм+, КД 1  спечелен и реализиран от Мария Богданова.

 Юли - участници в проекта “Отново заедно” на МОН. Наши ученици и учители имаха възможност да почиват безплатно на море. Заредени  с енергия за новата учебна година и спомени за цял живот.

